Max kraai koning in KanadaMax Verstappen het die Kanadese Grand Prix gewen. Foto: Twitter. ’n Red Bull-renjaer het vir die sesde agtereenvolgende wedren eerste oor die wenstreep gejaag toe Max Verstappen gister die Kanadese Grand Prix in Montreal gewen het. Die veiligheidsmotor en slim kuipstopstrategie het weer eens belangrike rolle vertolk en die wedren het op ’n opwindende einde afgestuur met Verstappen en Carlos Sainz wat sake om die eerste plek uitgespook het. Hoewel die Ferrari-renjaer oor ’n nuwer stel bande beskik het, het die jong Nederlander sy plek uitstekend verdedig om met die uiteindelike louere weg te jaag. Dit was sy sesde oorwinning van die seisoen en hy het nou 175 punte op die jaerspunteleer. “Veral die laaste twee rondes was baie pret – dit was F1 op sy beste en ek moes diep delf om Carlos se aanslag af te weer. Ek verkies aanval bó verdediging, maar alles het goed uitgewerk,” het Verstappen gesê. Chased all the way to the line, but Max soaked up the pressure to take his sixth win of 2022! ????#CanadianGP #F1 pic.twitter.com/gWoiU21LQr — Formula 1 (@F1) June 19, 2022 Sergio Perez, sy Red Bull-spanmaat, het egter ratkasprobleme ondervind en hy moes noodgedwonge die aftog blaas. “Ons sal na die betroubaarheid van die motor moet kyk, want wanneer ’n mens om die kampioenskaptitel veg, kan só ’n terugslag jou duur te staan kom. Dit was nie ’n goeie naweek vir my nie en ek wil nou op die volgende wedren konsentreer,” het die Mexikaanse renjaer gesê. Mercedes se Lewis Hamilton en George Russell het onderskeidelik derde en vierde geëindig, terwyl Charles Leclerc die wedren in die vyfde plek voltooi het. Die Monaco-boorling, wat in die vorige wedrenne heel voor weggespring het, was die naweek die agteros op die wegspringrooster nadat hy ’n nuwe krageenheid vir sy Ferrari verkies het. Net ’n vinnige brokkie inligting – dit was die 26ste oorwinning van Verstappen se loopbaan en hy het nou meer seges as Niki Lauda en Jim Clark. Uitslae: Jaerspunteleer: Vervaardigerspunteleer: A mega Montreal weekend for Max makes it a six win streak for the Team! ???? #CanadianGP ???????? pic.twitter.com/cRm3oqqBgd — Oracle Red Bull Racing (@redbullracing) June 19, 2022